Louisiana ost

Louisiana ost (inglise keeles Louisiana Purchase; ehk Louisiana müük (prantsuse keeles Vente de la Louisiane)) oli tehing 1803. aastal, kui Ameerika Ühendriigid ostis Prantsusmaalt Louisiana piirkonna, mis hõlmas piirkonda Mississippist läänes. Ameerika Ühendriigid maksid Prantsusmaale 15 miljonit Ameerika dollarit (2023. aastal u 371 miljonit) ehk umbes 7 dollarit ruutkilomeetri eest (2023. aastal u 173 $). Ameerika Ühendriikide pindala suurenes ostu tagajärjel 2 140 000 km2 võrra. Tegelikult omas Prantsusmaa kontrolli vaid väikse osa Louisiana üle, mujal elasid indiaanlased ning seega ostis Ameerika Ühendriigid sisuliselt eesõiguse need alad koloniseerida.

Louisiana oli Prantsusmaale kuulunud aastast 1682. Aastal 1762 sai see Hispaania-Louisiana nime all Hispaania koloniaalimpeeriumi osaks. Aastal 1800 vahetas esimene konsul Napoleon selle Toscana alade vastu tagasi Prantsusmaale ning taastas Prantsusmaa koloniaalimpeeriumi Põhja-Ameerikas. Kui prantslastel ei õnnestunud sajandivahetuse Haiti revolutsiooni maha suruda ning teravnesid pinged Suurbritanniaga, hakkas Napoleon kaaluma Louisianast uuesti loobumist. Nende alade saamine oli Ameerika Ühendriikide presidendi Thomas Jeffersoni pikaajaline plaan, kuna ta soovis kontrolli Mississippi olulise sadamalinna New Orleansi üle. Jefferson tegi Louisiana ameeriklastele saamise James Monroe ja Robert R. Livingstoni ülesandeks, kes said François Barbé-Marbois'ga kiiresti kokkuleppele. President Jeffersonil ja riigisekretär Madison said Föderalistliku Partei opostsioonist üle ning Kongress ratifitseeris ostulepingu.

Pärast Louisiana ostu Ameerika Ühendriikide de jure pindala peaaegu suurenes ning Mississippist sai nüüd Ameerika Ühendriikide sisejõgi. Ostetud maa hõlmab kas osaliselt või tervenisti 15 praegust Ameerika Ühendriikide osariiki ja Kanada provintsi: Arkansas, Missouri, Iowa, Oklahoma, Kansas, Nebraska, Põhja-Dakota, Lõuna-Dakota, Montana, Wyoming, Colorado, Minnesota, New Mexico, Texas ja Louisiana ning Alberta ja Saskatchewan. Ostu ajal elas Louisiana aladel ligi 60 000 mitteindiaanlast, kellest umbes pooled olid afroameerika orjad. Ostetud ala läänepiir pandi paika 1819. aastal Hispaaniaga sõlmitud Adams-Onísi lepinguga ning põhjapiir Suurbritanniaga sõlmitud 1818. aasta lepinguga.

Vaata ka
 Alaska ostmine
 Adams-Onísi leping
 Thomas Jeffersoni presidentuur
 Prantsuse-Ameerika liit
 Ameerika Ühendriikide ajaloolised piirkonnad
 Prantsusmaa alade ja kolooniate loend
 Ameerika Ühendriikide territoriaalne areng
 Lewis and Clark National Historic Trail

Viited

Kirjandus






Kategooria:1803
Kategooria:19. sajand Ameerika Ühendriikides
Kategooria:Prantsusmaa Esimene Vabariik
Kategooria:Rahvusvahelised lepingud